Odense Adresse-Contoirs Efterretninger, 1830-01-11
Spanien. Festlighederne ere da nu forbi, og dermed næsten Haabet om den længselfuld forventede Amnestie. Ei engang Grev v. Carthagena (General Morillo) har kunnet udvirke Tilladelse til at komme tilbage. Af Ceremonierne kan bemærkes, at efterat Grev v. Bornas havde ført Prindsesse Christina til Kongen, traadte det høie Brudepar hen for Alteret, hvor de indviedes af Patriarken af Jndien, den spanske Stor=Almosenier. Derpaa førte Kongen sin Gemalinde under Tronhimmelen og lod hende tage Plads ved sin venstre Side, efter hvilken Ceremonie hun blev ledsaget til sit Audients Gemak. Ved den høitidelige Messe, som samtlige Kongelige Herskaber den 13 Decbr. bivaanede i AtochaKirken, bemærkedes ogsaa imellem de tilstædeværende Grander Hertugen af Medina-Celi øverste Fuldbyrder af den hellige Jnqvisition i Troessager, som til Tegn paa sit fordums Embede stod med opløftet draget Sværd, saalænge det hellige Evangelium oplæstes. (Evangelium og Sværd, hvilken Parring! Som et Tegn til, hvor omhyggelig den unge Dronning bestræber sig for at optage de spanske Sæder, anføres den i store Forkjerlighed hun viser for Tyrefægtninger. Denne Omstændighed har en tilsidesat Officeer benyttet, og udbad sig Tilladelse til at dræbe en af de meest rasende Tyre, hvorved han fandt slig Naade for Dronningens Øine, at hun gik i Forbøn hos sin Gemal og udvirkede ham paa ny Ansættelse i Garden. Staden Madrid har givet hele to slige Tyrefægtninger til Ære for Deres Majestæter, hvori 50 Tyre og 24 Heste bleve paa Valpladsen. Hovedstaden, var prægtig illumineret i tree Aftener efter hverandre. Paa Solpladsen var opreist en Verdenskugle, 24 Fod i Gjennemsnit, hvorfra hele Natten lød Musik af blæsende Jnstrumenter. Den i Alcala=Gaden opførte Æresport var en Efterligning af den, som Rom lod bygge til Ære for Keiser Constantin, 86 Fod lang og 95 Fod høi, med flere Basreliefs og Medaillons, hvortil Jdeerne vare laante af Spaniens Fortid. Ved det Fyrværkerie, Staden Madrid gav, forestiltes en Fæstning ved Havbreden, som af 6 Linieskibe og 3 Fregatter opfordres til at overgive sig. Efter en lang Modstand planter Kommandanten den spanske Fane paa Voldene, og i samme Øieblik forvandles Alt til et store Enigheds=Tempel, i hvis Midte Kongens og Dronningens Portraiter i Brillantild sees at række hinanden Hænder. Den samtlige Kongelige Familie har ogsaa besøgt Theatrene, hvor nye Stykker i Festens Anledning opførtes. Til Haandkys den 13de indfandt sig 2400 Personer. Da det her er Enhver tilladt at vise sig ved Hoffet i passende Kostume, saa saae Man iblandt suurrige Optog, f. Ex. er gammel Mand med Kaarden ved høire Side a. Navarra Stænderne havde ogsaa ansøgt om Tilladelse at maatte skikke en Deputation til Madrid. Først blev det dem bevilget men underveis forefandt de en Minister befaling, hvori det forbydes dem at bivaane Formælings-Ceremonien, hvorimod hver Enkelt kunde komme til Madrid, for at bivaane Festen. Deputationen skreev da et Brev til Kongen og vendte tilbage til Navarra. Som Glæden sjelden er ublandet, skulde ogsaa den nedslaaende Efterretning og Campicos Kapitulation indtræffhertil midt under Festlighederne. Jmidlertid er Modet paa at erobre den gamle Verden derfor ikke kjønnet. Staden Cadix har alt tilbudt at stille et Korps paa 1000 Md. paa egen Bekostning, for at overføres til Mexico, og opfordrer alle Spaniens andre Stæder til at gjøre det samme. For Folkemængdens Skyld kunne de gjerne undværes, de den efter officielle Angivelser siden 1815 er tiltaget saa overordentlig, at den med Verdslige og Geistlige udgjør over 14 Millioner, hvilket er en Tilvært af halvtredie Mill. i 3 Aar. Don Miguels ved den spanske Regjering ansatte Gesandt er ogsaa bleven de ficiliske Majestæter forestilt.